Mint megírtuk, meghalt az a 13 éves kislány, akit a CT hiánya miatt nyitott mellkassal kellett átszállítani az Országos Kardiológiai Intézetből a Heim Pál Gyermekkórházba.

A gyermek nagymamája a Klubrádióba telefonált be, és közölte a szomorú hírt. Az asszony köszönetet mondott Pordán professzor csapatának, amelynek tagjai több évi külföldi kint tartózkodás után hazajöttek és 16 napon keresztül heroikus küzdelmet folytattak Lelle életéért. A nagymama tegnap azt hitte, hogy Orbán Viktor rendkívüli sajtótájékoztatóján majd azt jelenti be, hogy a Kardiológiai Intézet nemcsak CT-t kap, hanem MR-t is. „Ezzel szemben az eltolvajlott kincsekről beszélt.

Balog Zoltánt embertelen miniszternek, a minisztériumát embertelen minisztériumnak nevezte a nagymama, aki a gyásznak abban a fokozatában van, amikor a harag és a tehetetlen düh van benne.

Tudnék arról beszélni, hogy mi minden lett volna fontos Lellének, az orvosainak, a többi kisgyereknek. Mennyire fontos a mosolyuk, ami megfizethetetlen. És ezekből nagyon-nagyon jó emberek tudnának válni. És akkor azt meri mondani, hogy miért, a másikban volt? Hát ennél cinikusabb... Őneki föl kellett volna állni a riport után és azt mondani, hogy bocsánatot kérek, én lelkész vagyok, és ez kiszaladt a számon”

- mondta a gyászoló nagymama.

A felvétel itt hallgatható meg >>